बंद खान के लिए पर्यावरणीय मंजूरी चाहती है एचसीएल  
हिंदुस्तान कॉपर ने झारखंड में अपनी एक और बंद खान को पुन: खोलने के लिए पर्यावरणीय मंजूरी मांगी है।
हिंदुस्तान कॉपर (एचसीएल) ने झारखंड में अपनी एक और बंद खान को पुन: खोलने के लिए पर्यावरणीय मंजूरी मांगी है। कंपनी ने अपनी उत्पादन क्षमता को मौजूदा 32.1 लाख टन से बढ़ाकर 2016-17 तक 1.24 करोड़ टन करने का लक्ष्य रखा है जिसके तहत यह कदम उठाया जा रहा है।  कंपनी ने पर्यावरण एवं वन मंत्रालय से मंजूरी के लिए पर्यावरणीय अध्ययन के वास्ते परामर्शक फर्म नियुक्ति करनी है और इसके लिए रचि पत्र मांगे गए हैं। एचसीएल ने अपनी वेबसाइट पर कहा है- सिंहभूम पूर्व स्थित राखा माइनिंग लीज के नवीकरण के लिए पर्यावरणीय अध्ययन के उद्देश्य से परामर्श फर्मों से निविदाएं मांगी जाती हैं। कंपनी के दस्तावेजों के अनुसार हिंदुस्तान कापर राखा खान को पुन: खोलने पर 347 करोड़ रुपये निवेश करेगी।